# Veileder til søknad om gjerding, beite og leskur i Raet nasjonalpark og Søm LVO

## Hvem kan søke?

I utgangspunktet kan alle parter i en sak søke (grunneier, beitelag, husdyrholder, leietaker og tilsvarende)

## Hva koster det?

Det koster ikke noe å få behandlet en søknad etter verneforskriften.

Vi minner om at Raet nasjonalparkstyre har midler til gjerdetiltak som man kan søke om. Det er fastsatt søknadskriterier for midlene.

## Hvordan behandles søknaden?

De fleste søknader om beiter, gjerder og leskur er delegert til forvalter fra nasjonalparkstyret. Unntaket omfatter prinsipielle saker eller søknader i Sone B Skogfredning.

Søknader som krever dispensasjoner utover det som er gitt rom for å søke om i verneforskriften skal alltid behandles av hele styret. Det er 4-5 styremøter i året.

Verneområdestyret har etablert et administrativt kontaktutvalg med representanter fra kommunene og fylkeskommunen der saker blir tatt opp til vurdering. Forvalter vil også kontakte saksbehandlere i kommunen ved behov for informasjon knyttet til søknaden.

Søknadsplikt

Alle tiltak som omfatter midlertidige gjerder, permanente gjerder, leskur, samlekve, utsetting av forhekk o.l. er søknadspliktig.

Andre tiltak vil kun unntaksvis gis en dispensasjon etter naturmangfoldloven §48. Nasjonalparkstyret har delegert myndighet vedrørende leskur der dette kreves for utegang til forvalter. Dette behandles etter nml § 48 ettersom det ikke var inntatt i verneforskriftene.

## Hva bør søknaden inneholde?

* Kart med angivelse av sted/plassering av elementer
* Grunneiers /beiterettighetshavers tillatelse
* Beskrivelse av tiltak, type gjerde og løsning for allmennhetens fremkommelighet
* Beskrivelse av areal og beitegrunnlag
* Beskrivelse av beitedyr og plan for drift/vekselsbeite
* Kort beskrivelse og begrunnelse for tiltaket.
* Navn på kontaktperson inkl telefon og e-postadresse der søker kan kontaktes for spørsmål.
* Kontaktperson for beitedyr (ved akutte hendelser o.l.)

NB! Sørg for at alle søknadspliktige tiltak knyttet til byggesøknaden kommer med i samme søknad (eks. gjerder, leskur, kve, forhekk o.l.).

## Søknaden sendes til

Raet nasjonalparkstyre v/

Statsforvalteren i Agder

Postadresse: Postboks 504, 4804 Arendal

Besøksadresser: Fløyveien 14, Arendal

Telefon: 37 01 75 00

E-post: sfagpost@statsforvalteren.no

Organisasjonsnummer: 974 762 994